**BUDINČIOS GRUPĖS DARBO TVARKA**

Budinti grupė steigiama atsižvelgiant į Trakų lopšelio – darželio ,,Obelėlė“ 2007m. gegužės 14d. direktoriaus įsakymą Nr. V-51 ,,Dėl budinčios grupės veiklos organizavimo“.

Budinčios grupės paskirtis – plėsti lopšelyje-darželyje teikiamas paslaugas, patenkinti šeimos poreikius.

Budinčią grupę gali lankyti visi lopšelį-darželį lankantys vaikai nuo trejų metų.

Tėvai direktorei pateikia prašymą, kuriame paaiškina, kodėl jų šeimai reikalinga budinčios grupės paslauga.

Direktorius priima vaikus pasirašant įsakymą.

Direktorius su tėvais sudaro sutartį dėl paslaugų budinčioje grupėje.

Sutartis registruoja direktoriaus pavaduotoja ugdymui Aldona Degutienė.

Sutartis dėl paslaugos teikimo nutraukiama, kai tėvai pareiškia apie tai arba, kai vaikas išvyksta į mokyklą.

Budinčios grupės sąraše negali būti daugiau kaip dvidešimt vaikų.Vaikai priimami į grupę, kai yra laisvų vietų grupėje, tėvų darbo metu.

Direktorius turi teisę pareikalauti iš tėvų dokumentų, patvirtinančių tėvų darbo grafikus.

Budinti grupė veikia vienos darželio grupės patalpose.

Jeigu tėvai nepasiima vaiko nuo 19.15 val. vaiką prižiūri tą dieną budintysis administracijos atstovas.

Pedagogas vaikų lankomumą registruoja atskirame dienyne, renka ir rašo visus duomenys apie vaikus, kontaktinius tėvų telefonus.

Budinčios grupės paslaugos nemokamos.

Šeimoms, kurios laiku nemoka už lopšelio – darželio paslaugas ir turi skolų, budinčios grupės paslaugos neteikiamos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_